Príloha č. 4 súťažných podkladov – Kúpna zmluva (Návrh)
Informatívne znenie kúpnej zmluvy

Všeobecné upozornenie!!!
Táto zmluva je iba informatívneho charakteru. Verejný obstarávateľ je oprávnený zmeniť alebo upraviť konkrétnu kúpnu zmluvu v každej výzve na predkladanie ponúk(počas zadania konkrétnej zákazky) v zriadenom DNS. 

KÚPNA ZMLUVA (Návrh)
 uzatvorená na základe výsledku verejného obstarávania v zmysle § 56 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) 
(ďalej len „zmluva“)

Článok I.
Zmluvné strany

1.1       Predávajúci:       doplní uchádzač
Názov:
Sídlo:
Ulica, číslo súpisné a popisné:
PSČ:
Telefón:
IČO:
IČ DPH :
Bankové spojenie (názov banky):
Číslo účtu v tvare IBAN:
SWIFT:
Štatutárny orgán:
(ďalej len „ predávajúci “)

2.1.1 Kupujúci:
Názov:   			Vysoká škola múzických umení v Bratislave
Sídlo: 				Bratislava
Ulica, číslo súpisné a popisné:	Ventúrska 268/3     
PSČ:				813 01
IČO:				00397 431
IČ DPH:			SK2020845200
Bankové spojenie (názov banky): Štátna pokladnica
číslo účtu v tvare IBAN: 		IBAN SK93 8180 0000 0070 0024 1930
SWIFT:				SUBASKBX
Štatutárny orgán: 		doc. Mária Heinzová, ArtD., rektorka  VŠMU
(ďalej len „ kupujúci “)

(predávajúci a kupujúci ďalej spolu aj ako „zmluvné strany“)
  

Článok II.
Úvodné ustanovenie

2.1 Predávajúci je úspešným uchádzačom vo verejnom obstarávaní pri zadávaní čiastkovej zákazky v rámci Dynamického nákupného systému vykonaného v súlade s § 58 zákona o verejnom obstarávaní na predmet zákazky " Dodávka výpočtovej techniky a príslušenstva“.

2.2 Vzájomné vzťahy zmluvných strán sa riadia Obchodným zákonníkom, zákonom č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“), vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), a zákonom o verejnom obstarávaní. 

Článok III.
Predmet zmluvy

3.1. Predmetom tejto zmluvy je záväzok predávajúceho dodať kupujúcemu vybraný sortiment výpočtovej techniky - monitory, notebooky, osobné počítače, počítače typu MAC, servery, diskové polia, tlačiarne, multifunkčné zariadenia, kopírky, sieťové zariadenia, tablety, čítačky kníh, pamäťové médiá, disky, pamäťové jednotky a príslušenstvo, krabicový SW, náhradné diely do počítačov, komponenty a príslušenstvo vrátane poskytnutia súvisiacich služieb v súlade s Prílohou č. 1 k zmluve (ďalej spolu len „tovar“) a záväzok kupujúceho tovar od predávajúceho prevziať a zaplatiť predávajúcemu za dodaný tovar ďalej uvedenú kúpnu cenu (ďalej len „predmet zmluvy“ alebo „predmet plnenia“).   

3.2. Predávajúci sa na základe tejto zmluvy a v rozsahu v nej vymedzenom zaväzuje dodať tovar a všetky s ním súvisiace plnenia v súlade s vlastným návrhom plnenia, ktorý je uvedený v Prílohe č. 2 tejto zmluvy. V prípade, ak plnenie požadované kupujúcim v zmysle Prílohy č. 1 tejto zmluvy nie je v celom rozsahu zhodné s vlastným návrhom plnenia predávajúceho podľa Prílohy č. 2, má kupujúci právo, v prípade, že je to pre neho výhodnejšie, požadovať od predávajúceho dodanie plnenia podľa Prílohy č. 1 tejto zmluvy. 

Článok IV.
Dodacie podmienky

4.1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú (ako napr. návod na použitie, informácie o manipulovaní a skladovaní).  

4.2. Predávajúci zabezpečí aj súvisiace služby spojené s dodaním tovaru na miesto dodania, s vyložením v mieste dodania, s odberom a ekologickou likvidáciou tovaru.  

4.3. Ak to kupujúci bude požadovať, tak súčasťou dodávky bude aj inštalácia, resp. montáž jednotlivých častí dodávky a ich uvedenie do prevádzky, odskúšanie, zaškolenie zamestnancov kupujúceho s obsluhou a údržbou predmetu zmluvy. O zaškolení obsluhy, alebo inštalácii resp. montáži bude vykonaný zápis, podpísaný oboma zmluvnými stranami. 

4.4. Predávajúci sa zaväzuje odovzdať tovar kupujúcemu v lehote ..... (doplní sa v rámci konkrétnej výzvy na predkladanie ponúk) odo dňa nadobudnutia účinnosti tejto zmluvy.   

4.5. Konkrétne miesta dodania tovaru sú uvedené v Prílohe č. 1 tejto zmluvy. 

4.6. Dodanie tovaru bude dokladované podpisom zodpovednej osoby kupujúceho na príslušnom dodacom liste. 

4.7. Deň dodania tovaru oznámi predávajúci kupujúcemu telefonicky alebo elektronicky najneskôr jeden pracovný deň vopred.  

4.8. Poverený zamestnanec kupujúceho potvrdí svojím podpisom a odtlačkom pečiatky kupujúceho po prevzatí tovaru dodací list vyhotovený predávajúcim, pričom uvedie aj dátum prevzatia tovaru a čitateľne (tlačeným písmom) svoje meno, priezvisko a funkciu. Kupujúci môže po prevzatí tovaru riadne tovar užívať a predávajúci sa mu zaväzuje toto užívanie dňom prevzatia tovaru umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprevzatý tovar. 

4.9. V prípade, že predávajúci dodáva tovar, ktorý je originálnym spotrebným materiálom, v takom prípade originálny spotrebný materiál:
4.9.1. musí byť zabalený v originálnych obaloch od výrobcov zariadení požadovaných značiek, spĺňajúci všetky znaky originálneho balenia daného výrobcu, 
4.9.2. musí byť originálny, nesmie byť recyklovaný, renovovaný. 

4.10. V Prílohe č. 4 sú uvedené údaje o všetkých známych subdodávateľoch[footnoteRef:1] predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.  [1:  Zákon o verejnom obstarávaní definuje pojem subdodávateľ v ustanovení § 2 ods. 5 písm. e), a to ako: hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie. Podľa usmernenia Úradu pre verejné obstarávanie č. 13551-5000/2016 z 10.08.2016 hospodársky subjekt v pozícií subdodávateľa by mal preukázateľne disponovať informáciou, že dodávka predmetného tovaru je za účelom danej zákazky, t. j. bude mať s úspešným uchádzačom uzatvorenú zmluvu o dodávkach tovarov na účely plnenia tejto konkrétnej zákazky. Ak má hospodársky subjekt s uchádzačom uzatvorenú len všeobecnú zmluvu o dodávkach tovarov alebo služieb/uskutočnení stavieb, nie je považovaný za subdodávateľa. 
] 


4.11. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 4, a to bezodkladne po tom, ako sa o tejto skutočnosti dozvie.  

4.12. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.10 tohto článku, ďalej predmety subdodávok a čestné vyhlásenie, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1, písm. e), f)  zákona o verejnom obstarávaní vo vzťahu k tej časti predmetu zákazky, ktorú má subdodávateľ plniť. Pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.  

4.13. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Ak na strane predávajúceho ako zmluvnej strany figuruje skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora. 

4.14. Subdodávateľ alebo subdodávatelia podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje zákon č. 315/2016 Z. z.

4.15. Povinnosti predávajúceho vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy. 

4.16. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke. 

4.17. Vlastnícke právo k dodanému tovaru prechádza na kupujúceho dňom zaplatenia kúpnej ceny. 

4.18. Nebezpečenstvo škody na tovare prechádza na kupujúceho splnením podmienok bodu 4.17 tohto článku zmluvy. 


Článok V.
Kúpna cena a platobné podmienky

5.1. Kúpna cena za tovar je stanovená v súlade so zák. č. 18/1996 Z. z. a vyhl. č. 87/1996 Z. z. dohodou zmluvných strán ako cena pevná a konečná (ďalej len „kúpna cena“). Výška kúpnej ceny za tovar je uvedená v Prílohe č. 3 tejto zmluvy. 

5.2. Zálohové platby ani platba vopred sa neumožňujú. Úhrada kúpnej ceny sa uskutoční po prebratí tovaru kupujúcim formou prevodu na bankový účet predávajúceho uvedeného v čl. I bode 1.1 tejto zmluvy. Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho. 

5.3. Neoddeliteľnou súčasťou každej vystavenej faktúry bude dodací list potvrdený kupujúcim podľa bodu 4.8 tejto zmluvy.

5.4. Záväzok predávajúceho dodať tovar, resp. jeho časť podľa tejto dohody sa považuje za splnený dodaním, respektíve v prípade požiadavky po inštalácii a odskúšaní základných funkcií tovaru, resp. jeho časti povereným zástupcom kupujúceho, ktorý prevzatie tovaru potvrdí tak, ako je to uvedené v bode 4.8 tejto zmluvy.. Preberací protokol resp. dodací list bude súčasťou predávajúcim následne vystavenej a kupujúcemu doručenej faktúry. V prípade, ak dodaný tovar nebude spĺňať vlastnosti požadované kupujúcim v samostatnej objednávke, kupujúci je oprávnený prevzatie takejto dodávky odmietnuť. 

5.5. Predávajúci je  povinný vystaviť faktúru za dodaný tovar podľa vystavenej objednávky najneskôr do 5 dní po odovzdaní tovaru kupujúcemu a doručiť ju doporučenou zásielkou na fakturačnú adresu kupujúceho.  

5.6. V prípade, ak sa uplatní bod 5.8 tohto článku zmluvy, predávajúci berie na vedomie, že lehota splatnosti faktúr bude 60 (šesťdesiat) kalendárnych dní odo dňa riadneho prevzatia faktúry kupujúcim, z dôvodu ich odsúhlasenia poskytovateľom nenávratného finančného príspevku (ďalej len „NFP“) a predávajúci sa zaväzuje akceptovať takéto ustanovenie dohody. 

5.7. Kupujúci nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet predávajúceho zo strany jeho finančného ústavu. 

5.8. Ak v priebehu plnenia tejto zmluvy vznikne potreba obstarania predmetu tejto zmluvy aj pre projekty financované z NFP, o ktorých kupujúci v čase podpísania tejto zmluvy nemal vedomosť, kupujúci si vyhradzuje právo zabezpečiť plnenie aj pre takéto projekty. 

5.9. V tomto prípade si kupujúci vyhradzuje právo doplniť dodatkom k tejto zmluve názvy projektov a všetky ustanovenia platné pre prípady financovania z NFP podľa zmluvy o NFP a predávajúci sa zaväzuje akceptovať takéto doplnenie. 

5.10. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu. 

Článok VI.
Záručná doba a zodpovednosť za vady

6.1. Záručná doba na tovar je dvadsaťštyri (24) mesiacov pre samostatné zariadenia a dvanásť (12) mesiacov pre komponenty od prevzatia tovaru kupujúcim, ak na záručnom liste alebo obale takého tovaru nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná. Záruka a servis môže byť na základe požiadavky kupujúceho uvedenej vo výzve rozšírená nad rámec minimálnych záručných podmienok na základe podmienok uvedených v Prílohe č. 5. 

6.2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru. 

6.3. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho. 

6.4. Kupujúci je oprávnený v prípade dodania vadného tovaru v prvom rade neprevziať dodanie vadného tovaru. Ak sa kupujúci rozhodne prevziať aj tovar, ktorý nie je v súlade s touto zmluvou a vystavenou objednávkou, má právo požadovať od dodávateľa: 
a) odstránenie vád tovaru, ak sú opraviteľné, 
b) dodanie chýbajúceho množstva alebo časti tovaru, 
c) výmenu vadného tovaru za tovar bez vád. 

6.5. Právo voľby uplatneného nároku podľa bodu 6.4 musí kupujúci uviesť v písomne uplatnenej reklamácii. V opačnom prípade má právo voľby predávajúci. 

6.6. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR. 

Článok VII.
Ostatné dojednania

7.1. Predávajúci vyhlasuje, že tovar nie je zaťažený právami tretích osôb. 

7.2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 a Prílohy č. 2 zmluvy. 

7.3. Kupujúci je povinný: 
a) prebrať bezchybný tovar v deň dodania, ktorý mu predávajúci oznámi podľa článku IV. bodu 4.7 tejto zmluvy, 
b) riadne a včas zaplatiť kúpnu cenu dohodnutú v článku V. tejto zmluvy. 

 7.4. Kupujúci má právo v prípade pochybností o kvalite tovaru si vyžiadať vzorku ktorejkoľvek časti tovaru na otestovanie, čo mu je predávajúci povinný poskytnúť do piatich (5) pracovných dní. 

7.5. Ak má kupujúci odôvodnenú pochybnosť o tom, že dodaná vzorka tovaru nezodpovedá požadovanej špecifikácii, predávajúci zabezpečí preukázanie zhody s ponúkanou špecifikáciou obvyklým spôsobom, t. j. treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru. 

Článok VIII.
Zmluvné pokuty a úroky z omeškania

8.1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania: 
a) za omeškanie predávajúceho s dodaním tovaru podľa čl. IV. tejto zmluvy je kupujúci oprávnený uplatniť  zmluvnú pokutu vo výške 0,05 % z ceny tovaru bez dane z pridanej hodnoty za každý aj začatý deň omeškania,
b) za omeškanie predávajúceho s odstránením vady tovaru je kupujúci oprávnený uplatniť zmluvnú pokutu vo výške 0,05% z ceny vadného tovaru bez dane z pridanej hodnoty za každý aj začatý deň omeškania, 
c) za omeškanie kupujúceho so zaplatením kúpnej ceny za dodaný a kupujúcim prevzatý tovar, t. j. za omeškanie s úhradou riadne vystavenej faktúry je predávajúci oprávnený uplatniť zákonný úrok z omeškania z nezaplatenej ceny bez dane z pridanej hodnoty za každý aj začatý deň omeškania, 
d) v prípade, že tovar sa dodáva ako originálny spotrebný materiál a predávajúci dodá kupujúcemu tovar, ktorý nespĺňa stanovenú požiadavku, je kupujúci oprávnený uplatniť zmluvnú pokutu vo výške 10 % z ceny bez dane z pridanej hodnoty takého tovaru. 

8.2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. 

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná zmluvná strana oprávnenej zmluvnej strane v lehote tridsiatich (30) dní odo dňa doručenia faktúry do sídla povinnej zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.  

Článok IX.
Skončenie platnosti zmluvy

9.1. Táto zmluva sa uzatvára na dobu určitú na obdobie 24 mesiacov a nadobúda platnosť dňom podpísania a účinnosť dňom nasledujúcim po dni jej zverejnenia v CRZ.

9.2. Zmluvné strany sa dohodli, že zmluvu je možné skončiť: 
a) písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou, 
b) písomným odstúpením od zmluvy v prípade podstatného porušenia zmluvy. 

9.3. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve. 

9.4. Za podstatné porušenie zmluvy sa považuje: 
a) omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
b)   ak kúpna cena bude fakturovaná v rozpore s podmienkami dohodnutými v tejto zmluve, 
c) predávajúci dodá kupujúcemu tovar takých parametrov, ktoré sú v rozpore s touto zmluvou,
d) kupujúci je v omeškaní so zaplatením faktúry o viac ako šesťdesiat (60) dní, 
e) predávajúci poruší jeho povinnosti uvedené v článku IV. tejto zmluvy. 

9.5. Kupujúci je oprávnený odstúpiť od tejto zmluvy v prípade, ak: 
a) proti predávajúcemu začalo konkurzné konanie alebo reštrukturalizácia, 
b) predávajúci vstúpil do likvidácie, 
c) predávajúci koná v rozpore s touto zmluvou  a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni, 

9.6. Odstúpenie od zmluvy má následky stanovené príslušnými ustanoveniami Obchodného zákonníka, ak sa zmluvné strany písomne nedohodnú inak.  



Článok X.
Spoločné a záverečné ustanovenia

10.1. Akákoľvek písomnosť alebo iné správy, ktoré sa doručujú v súvislosti s zmluvou druhej zmluvnej strane (každá z nich ďalej ako „Oznámenie“) musia byť: 
10.1.1. v písomnej podobe, 
10.1.2. doručené 
(i) osobne, 
(ii) poštou prvou triedou s uhradeným poštovným, 
(iii) kuriérom prostredníctvom kuriérskej spoločnosti alebo 
(iv) elektronickou poštou na adresy, ktoré budú oznámené v súlade s týmto článkom zmluvy. 

10.2. Oznámenie poskytované kupujúcemu bude zaslané na adresu uvedenú nižšie alebo inej osobe alebo na inú adresu, ktorú kupujúci priebežne písomne oznámi predávajúcemu v súlade s týmto článkom zmluvy: 
Kupujúci: 
Vysoká škola múzických umení v Bratislave
do rúk: ............................ (doplní sa podľa konkrétnej výzvy) 
e-mail: ................................ (doplní sa podľa konkrétnej výzvy) 
Ventúrska 268/3
813 01 Bratislava  
  
10.3. Oznámenie poskytované predávajúcemu bude zaslané na adresu uvedenú nižšie alebo inej osobe alebo na inú adresu, ktorú predávajúci priebežne písomne oznámi kupujúcemu v súlade s týmto článkom zmluvy: 
Predávajúci: (doplní predávajúci) 
xxxxxxxxxxxx  
xxxxxxxxxxxx  
xxxxxxxxxxxxxxxx  
do rúk: xxxxxxxxxxxxxxxxx  
email: xxxxxxxxxxxxxxxxxxxxx 

10.4. Oznámenie sa má za prevzaté: 
10.4.1. v čase jeho doručenia (alebo odmietnutia jeho prevzatia), ak sa doručuje osobne alebo kuriérom; alebo 
10.4.2. v čase jeho doručenia, ale najneskôr v piaty (5) deň po jeho odoslaní, ak sa doručuje ako poštová zásielka prvej triedy s uhradeným poštovným; alebo 
10.4.3. v čase jeho doručenia, ale najneskôr nasledujúci deň po jeho odoslaní, ak sa doručuje prostredníctvom elektronickej pošty. 

10.5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve. 

10.6. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy. 
10.7. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky. 

10.8. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky. 

10.9. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi. 

10.10. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR (ďalej len „CRZ“). Zverejnenie zmluvy v CRZ zabezpečí kupujúci. 

10.11. Táto zmluva je vyhotovená v štyroch (4) rovnopisoch s platnosťou originálu, dva (2) rovnopisy zostanú predávajúcemu a dva (2) rovnopisy zostanú kupujúcemu. 

10.12. Zmluva má nasledujúce prílohy, ktoré tvoria jej neoddeliteľnú súčasť: 

Príloha č. 1: Predmet zákazky (+ miesto dodania) 
Príloha č. 2: Vlastný návrh plnenia
Príloha č. 3: Štruktúrovaný rozpočet kúpnej ceny 
Príloha č. 4: Vyhlásenie uchádzača o subdodávkach 
Príloha č. 5: Súhlas so spracovaním osobných údajov
Príloha č. 6: Minimálne požiadavky na rozšírený servis 
Príloha č. 7: Návrh na plnenie záručných a servisných služieb 
 
[prílohy budú doplňované pri zadávaní konkrétnej zákazky]. 
 

V .......................... dňa ...........    			V Bratislave, dňa .................. 
 

Za predávajúceho:     					Za kupujúceho: 




.........................................................   			........................................................................  meno, priezvisko, titul, funkcia,    		        	doc. Mária Heinzová, ArtD., rektorka VŠMU
podpis a pečiatka oprávnenej osoby(osôb)















































[bookmark: _GoBack]Príloha č. 1 ku kúpnej zmluve 
Predmet zákazky (+ miesto dodania)
 (doplní sa podľa konkrétnej výzvy) 
 
 
  










V .......................... dňa ...........    			V Bratislave, dňa .................. 
 

Za predávajúceho:     					Za kupujúceho:




.........................................................   			........................................................................  meno, priezvisko, titul, funkcia,    		        	doc. Mária Heinzová, ArtD., rektorka VŠMU
podpis a pečiatka oprávnenej osoby(osôb)   










Príloha č. 2 ku kúpnej zmluve 
Vlastný návrh plnenia
 
 
 
  


























Príloha č. 3 ku kúpnej zmluve 
Štruktúrovaný rozpočet kúpnej ceny 
 (doplní sa podľa konkrétnej výzvy) 
 
  



























Príloha č. 4 ku kúpnej zmluve 
Vyhlásenie uchádzača o subdodávkach

Uchádzač/skupina dodávateľov: 
Obchodné meno:
Adresa spoločnosti: 
IČO:

Dolu podpísaní zástupca uchádzača týmto čestne vyhlasuje, že na realizácii zákazky ,,Dodávka výpočtovej techniky a príslušenstva” vyhlásenej verejným obstarávateľom Vysoká škola múzických umení v Bratislave so sídlom Ventúrska 268/3, 813 01 Bratislava,
 sa nebudú podieľať subdodávatelia a celý predmet uskutočníme vlastnými kapacitami. 
 sa budú podieľať nasledovný subdodávatelia : 

	P. č.
	Obchodné meno a sídlo subdodávateľa
	IČO
	% podiel na zákazke
	Predmet subdodávok

	1
	
	
	
	

	2
	
	
	
	

	3
	
	
	
	




Upozornenie: Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1, písm. e), f) zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť). 

V ........................., dňa ............... 				............................................................. 
     meno a priezvisko, funkcia[footnoteRef:2] [2:  Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.
] 

 

 Príloha č. 5 ku kúpnej zmluve 
Súhlas so spracovaním osobných údajov
(podľa zákona č. 18/2018 Z. z. o ochrane osobných údajov v znení neskorších predpisov)


Titul:
 Meno a priezvisko:
 Dátum narodenia:
 Adresa trvalého pobytu: 

Dole podpísaná/podpísaný .............................................................................. udeľujem týmto podľa zák. č. 18/2018 Z. z. o ochrane osobných údajov v znení neskorších predpisov (ďalej len „zákon č. 18/2018 Z. z.“) Vysokej škole múzických umení v Bratislave so sídlom Ventúrska 268/3, 813 01 Bratislava, ako verejnému obstarávateľovi v zmysle zákona č. 343/2015 Z. z. o verejnom obstarávaní v platnom znení na obstaranie zákazky ,,Dodávka výpočtovej techniky a príslušenstva” súhlas so spracúvaním mojich osobných údajov pre účely procesu verejného obstarávania.  Súhlas so spracúvaním osobných údajov platí do jeho odvolania. Tento súhlas je možné kedykoľvek písomne odvolať. Zároveň beriem na vedomie, že práva dotknutej osoby sú upravené v Druhej hlave zákona č. 18/2018 Z. z. 

V .......................................................... 	dňa ........................... 



						_____________________________________
							             podpis







Príloha č. 6 ku kúpnej zmluve 
Minimálne požiadavky na rozšírený servis
 
A. Pre jednotlivé položky kategórií osobných počítačov, notebookov, tabletov, čítačiek, serverov, monitorov, tlačiarní, multifunkčných zariadení, kopírok, skenerov, môžu byť podľa charakteru výrobku požadované kupujúcim nasledovné rozšírené servisné služby: 

1. Oprava vadného tovaru u zákazníka (ďalej len „Servis u zákazníka“)
Na základe posúdenia charakteru vady tovaru je predávajúci, alebo ním poverený subdodávateľ povinný poskytnúť opravu vadného tovaru u kupujúceho a to: 
• vzdialenou podporou; 
• zaslaním náhradného dielu; 
• vyslaním technika na miesto, kde sa vadný tovar nachádza.

2. Servis s odvozom a vrátením  
Ak bude na tovar poskytovaný servis typu Odvoz s vrátením, predávajúci zabezpečí vyzdvihnutie vadného tovaru priamo u kupujúceho, opraví ho a vráti späť na adresu kde bolo vyzdvihnuté.   

3. Rozšírená výmena zariadenia 
Ak bude na tovar poskytovaný servis typu rozšírená výmena tovaru, a ak bude tovar diagnostikovaný ako vadný, predávajúci, alebo ním poverený subdodávateľ zašle tovar na výmenu priamo kupujúcemu. Ak kupujúci dostane taký tovar na výmenu, bude zároveň povinný vadný tovar vrátiť predávajúcemu.  

B. Spoločné ustanovenia pre rozšírené servisné služby
Ak je nevyhnutná návšteva technika alebo iného partnera predávajúceho na mieste u kupujúceho, uskutoční sa táto v bežnom pracovnom čase. Prevzatie, alebo doručenie z prepravy sa uskutoční v bežnom pracovnom čase. Bežný pracovný čas je medzi 08:00 až 15:00 h., pondelok až piatok. Všetky náklady na náhradné diely, prácu a prepravu a ďalšie spojené s rozšíreným servisom znáša predávajúci. Výnimkou je spotrebný materiál, ktorý nie je súčasťou rozšírených servisných služieb. Náklady spojené s touto službou môžu byť premietnuté do ceny zariadenia.  


C. Z rozšírenej servisnej záruky sú vylúčené opravy, ktoré boli spôsobené:  
a) nesprávnym používaním, manipuláciou alebo obsluhou tovaru inak ako je uvedené v užívateľskej alebo operačnej príručke a/alebo príslušných užívateľských  dokumentoch, a to vrátane a bez obmedzení nesprávnym skladovaním, pádom, neúmernými nárazmi, poškodením koróziou, nečistotami, vodou alebo pieskom; 
b) opravami, úpravami alebo čistením vykonávanými v servisnom stredisku, ktoré nie je autorizované predávajúcim, alebo ním povereného subdodávateľa; 
c) používaním náhradných dielov, softvéru alebo spotrebného materiálu (napríklad atramentu, papiera, tonera alebo batérií, tlačových hláv), ktoré nie sú kompatibilné s týmto tovarom; 
d) nehodami, katastrofami či akoukoľvek inou príčinou mimo kontroly predávajúceho, a to vrátane, avšak nie výlučne blesku, povodne, požiaru, verejných nepokojov a nesprávnym vetraním. 

D. Doba na riešenie rozšírených servisných služieb: 
a) ak nie je pri špecifikácii položky uvedené inak, je požadovaná doba na zaevidovanie a administratívne vybavenie požiadavky na odstránenie závady počas pracovného dňa, kedy bola požiadavka nahlásená, alebo nasledujúci pracovný deň po dni pracovného pokoja, ak je požiadavka nahlásená v deň pracovného pokoja; 
b) ak nie je pri špecifikácii položky uvedené inak, je požadovaná doba na vyriešenie požiadavky „Servis u zákazníka“ 1 pracovný deň od zaevidovania požiadavky na odstránenie závady; 
c) ak nie je pri špecifikácii položky uvedené inak, je požadovaná doba na vyriešenie požiadavky „Servis s odvozom a vrátením“ 20 pracovných dní od zaevidovania požiadavky na odstránenie závady; 
d) ak nie je pri špecifikácii položky uvedené inak, je požadovaná doba na vyriešenie požiadavky „Rozšírená výmena zariadenia“ 3 pracovné dni od zaevidovania požiadavky na odstránenie závady; 
e) za odstránenie závady z hľadiska doby na riešenie sa rozumie poskytnutie úplnej rozšírenej služby, tak ako je definovaná pre daný typ služby. 

E. Nahlasovanie požiadaviek na rozšírené servisné služby 
Pre nahlasovanie požiadaviek na rozšírené servisné služby, prípadne záruky predávajúci definuje zmluvne minimálne jeden kontakt, ktorý musí byť nepretržite monitorovaný v bežnom pracovnom čase. Kontakt musí umožniť preukázanie dátumu, času a predmetu požiadavky, kontaktné osoby pre riešenie požiadavky, spôsob a termín jej vyriešenia. Konkrétny spôsob realizácie rozšírenej servisnej služby sa môže líšiť podľa podmienok výrobcu daného zariadenia, pričom však vyššie uvedené podmienky musia byť dodržané. Za dodržanie týchto podmienok ručí predávajúci. Pre potreby zmluvných vzťahov predávajúci vyplní formulár podľa prílohy č. 7 tejto zmluvy, kde uvedie požadované skutočnosti o spôsobe realizácie rozšírenej servisnej služby, alebo záruky. Vyplnená príloha č. 7 bude súčasťou kúpnej zmluvy uzavretej s predávajúcim. Partnerom v zmysle tohto dokumentu sa rozumie výrobca alebo subdodávateľ zariadenia, prepravca, servisná organizácia, alebo iný subjekt, ktorý dodáva konkrétne zariadenie alebo službu s ním spojenú v mene predávajúceho, na základe jeho pokynov a zodpovednosti. Predávajúci preberá zodpovednosť za dodržanie predmetu plnenia, času ako aj ďalších náležitostí tejto zmluvy partnerom. 


V .......................... dňa ...........    			V Bratislave dňa .................. 

 Za predávajúceho:     					Za kupujúceho: 

  

.........................................................   			................................................................  meno, priezvisko, titul, funkcia,    		           doc. Mária Heinzová, ArtD., rektorka  VŠMU
podpis a pečiatka oprávnenej osoby(osôb)  








Príloha č. 7 ku kúpnej zmluve 
Návrh na plnenie záručných a servisných služieb

 Za predávajúceho: 
1. Zodpovedná osoba predávajúceho pre riešenie záručných a servisných služieb:  
..................................................................... 
(uchádzač uvedie meno zodpovednej osoby) 
2. Kontaktné údaje zodpovednej osoby pre  riešenie záručných a servisných služieb: 
Telefón: ............................... 
(uchádzač uvedie pevnú linku alebo mobil na zodpovednú osobu) 
e-mail: ............................... 
(uchádzač uvedie mailovú adresu na zodpovednú osobu) 
Inak:  ............................... 
(uchádzač uvedie kontakt na iný spôsob komunikácie, nie je povinné uviesť) 
3. Spôsob nahlásenia vady: 
Telefonicky:   ........................................ 
(uchádzač uvedie telefonický kontakt pre nahlásenie vád, jeden alebo viac, prípadne uviesť účel jednotlivých čísel) 
e-mail:   ........................................ 
(uchádzač uvedie mailovú adresu pre nahlásenie vád, jedna alebo viac, prípadne uviesť účel jednotlivých adries) 
Web:    ........................................ 
(uchádzač uvedie adresu hotline portálu, alebo obdobnej webovej služby pre účely nahlásenia vád, nie je povinné uviesť)
Inak:    ........................................ 
(uchádzač uvedie prípadne iný spôsob kontaktu pre nahlásenie vád, nie je povinné uviesť) 
 
4. Spôsob evidencie riešenia vady: 
e-mail:   ........................................ 
(uchádzač uvedie mailový kontakt kde bude možné zistiť stav riešenia nahlásenej vady, alebo získať kompletnú evidenciu vád s ich stavom) 
Web:    ........................................ 
(uchádzač uvedie adresu hotline portálu, alebo obdobnej webovej služby pre účely zistenia stavu nahlásenej vady, alebo získať kompletnú evidenciu vád s ich stavom) 
Inak:    ........................................ 
(uchádzač uvedie iný spôsob kontaktu pre účely zistenia stavu nahlásenej vady, alebo získať kompletnú evidenciu vád s ich stavom) 
5. Ďalšie informácie 
(uchádzač uvedie ďalšie relevantné informácie k riešeniu reklamácií a rozšírenej servisnej služby, nie je povinné uviesť) 
 
Za kupujúceho: 
6. Zodpovedná osoba kupujúceho pre riešenie záručných a servisných služieb:  
.........................................................  
(doplní sa podľa konkrétnej výzvy) 
 
7. Kontaktné údaje zodpovednej osoby pre riešenie záručných a servisných služieb: 
Telefón: .....................................(doplní sa podľa konkrétnej výzvy) 
e-mail:      ......................................(doplní sa podľa konkrétnej výzvy) 
Inak       .......................................(doplní sa podľa konkrétnej výzvy)


V .......................... dňa ...........    			V Bratislave, dňa .................. 
 

Za predávajúceho:     					Za kupujúceho: 





.........................................................   			........................................................................  meno, priezvisko, titul, funkcia,    		        	doc. Mária Heinzová, ArtD., rektorka VŠMU
podpis a pečiatka oprávnenej osoby(osôb)   


